CELEX: 62010CJ0601
Language: sk
Date: 2011-10-27
Title: Rozsudok Súdneho dvora (šiesta komora) z 27. októbra 2011.#Európska komisia proti Helénskej republike.#Nesplnenie povinnosti členským štátom - Smernice 92/50/EHS a 2004/18/ES - Verejné zmluvy na poskytnutie služieb - Dodatočné služby katastrálnej evidencie a územného plánovania - Rokovacie konanie bez predchádzajúceho zverejnenia oznámenia o vyhlásení verejného obstarávania.#Vec C-601/10.

Rozsudok Súdneho dvora (šiesta komora) z 27. októbra 2011 – Komisia/Grécko
      (vec C‑601/10)
      „Nesplnenie povinnosti členským štátom – Smernice 92/50/EHS a 2004/18/ES – Verejné zmluvy na poskytnutie služieb – Dodatočné služby katastrálnej evidencie a územného plánovania – Rokovacie konanie bez predchádzajúceho zverejnenia oznámenia o vyhlásení verejného obstarávania“
      1.                     Žaloba o nesplnenie povinnosti – Skúmanie dôvodnosti Súdnym dvorom – Uznanie nesplnenia si povinnosti dotknutým členským štátom
            – Neexistencia vplyvu (článok 258 ZFEÚ) (pozri bod 28)
      2.                     Aproximácia právnych predpisov – Postupy verejného obstarávania služieb – Smernice 92/50 a 2004/18 – Výnimky zo spoločných
            pravidiel – Doslovný výklad – Existencia výnimočných okolností – Dôkazné bremeno [smernica Európskeho parlamentu a Rady 2004/18,
            článok 31 bod 4 písm. a); smernica Rady 92/50, článok 11 ods. 3 písm. e)] (pozri body 32, 33)
      3.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 TFUE) (pozri bod 40)
      4.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 258 TFUE) (pozri bod 41)
      Predmet
      
         
               Nesplnenie povinnosti členským štátom – Porušenie článku 8 a článku 11 ods. 3 smernice Rady 92/50/EHS z 18. júna 1992 o koordinácii
                  postupov verejného obstarávania služieb (Ú. v. ES L 209, s. 1; Mim. vyd. 06/001, s. 322), ako aj článku 20 a článku 31 ods. 4
                  smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce,
                  verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132) – Uzatvorenie
                  verejnej zmluvy bez predchádzajúceho zverejnenia oznámenia o vyhlásení verejného obstarávania – Zmluva na dodatočné služby
                  katastrálnej evidencie a územného plánovania – Obce Vasiliki, Kassandra, Egnatia a Arethousa
               
            Výrok
      
         
                  1.
               
               
                  
               
               
                  	Helénska republika si tým, že pri použití rokovacieho konania bez predchádzajúceho zverejnenia oznámenia o vyhlásení verejného
                     obstarávania týkajúceho sa dodatočných služieb katastrálnej evidencie a územného plánovania, ktoré neboli uvedené v pôvodnej
                     zmluve uzavretej obcami Vasiliki, Kassandra, Egnatia a Arethousa, nesplnila povinnosti, ktoré jej vyplývajú z článku 8 a článku
                     11 ods. 3 smernice Rady 92/50/EHS z 18. júna 1992 o koordinácii postupov verejného obstarávania služieb, zmenenej a doplnenej
                     smernicou Európskeho parlamentu a Rady 97/52/ES z 13. októbra 1997, ako aj z článku 20 a článku 31 ods. 4 smernice Európskeho
                     parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek
                     na dodávku tovaru a verejných zákaziek na služby.
                  
               
            
         
                  2.
               
               
                  
               
               
                  	Helénska republika je povinná nahradiť trovy konania.